《乙巳夏五月茶陵永新兵奄至遂走淦西暑雨涉旬米薪俱乏旅途苦甚因赋诗示诸同行》
元代·郭钰

白发遗民真可哀，途穷犹望北兵来。关河割据将成谶，将相经纶岂乏材。

足茧荒山走风雨，腹饥深夜吼春雷。主翁清晓催人发，又报烽烟逼楚台。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。